b'\n_START_ARTICLE_\nGeorge Canning\n_START_PARAGRAPH_\nGeorge Canning (11. huhtikuuta 1770 \xe2\x80\x93 8. elokuuta 1827) oli brittil\xc3\xa4inen poliitikko ja valtiomies, joka toimi maansa ulkoministerin\xc3\xa4 ja lyhyesti my\xc3\xb6s p\xc3\xa4\xc3\xa4ministerin\xc3\xa4. _NEWLINE_Canningin vanhemmat olivat k\xc3\xb6yhi\xc3\xa4, mutta rikas lontoolaisset\xc3\xa4 Stratford Canning koulutti lahjakasta veljenpoikaansa Etonia ja Oxfordin yliopistoa my\xc3\xb6ten. Set\xc3\xa4 oli Whig ja johdatti my\xc3\xb6s veljenpojan nuorena politiikkaan. Ranskan vallankumous vuonna 1790 kauhistutti nuorta Canningia, ja niin t\xc3\xa4m\xc3\xa4 siirtyi poliittisesti viel\xc3\xa4 oikealle liberaaleista whigeist\xc3\xa4._NEWLINE_Vuonna 1793 Canningista tuli konservatiivipuolueen kansanedustaja. Kielellisesti lahjakkaana h\xc3\xa4n menestyi parlamentiss\xc3\xa4 hyvin. H\xc3\xa4n joutui my\xc3\xb6s n\xc3\xa4ytt\xc3\xa4viin v\xc3\xa4ittelyihin, joiden ansiosta sai sek\xc3\xa4 ihailijoita ett\xc3\xa4 vihamiehi\xc3\xa4._NEWLINE_Canning nousi ulkoministeriksi ja parlamentin puhemieheksi. Vuonna 1827 h\xc3\xa4net valittiin p\xc3\xa4\xc3\xa4ministeriksi, mutta terveys jo horjui, ja Canning kuoli oltuaan p\xc3\xa4\xc3\xa4ministerin\xc3\xa4 vain 119 p\xc3\xa4iv\xc3\xa4\xc3\xa4._NEWLINE_George Canningin poika oli Intian kenraalikuvern\xc3\xb6\xc3\xb6rin\xc3\xa4 toiminut Charles Canning.'